procesaur/Wiki.mk huggingface dataset:
Вулсторп крај Колстерворт

Вулсторп крај Колстерворт (англ. ''Woolsthorpe-by-Colsterworth'') е селце во парохијата Колстерворт во грофовијата Линколншир, Англија. Најпознато е како родно место на англискиот научен великан Исак Њутн.
Вулсторп крај Колстерворт се наоѓа 170 км северно од Лондон, а 1 км западно од магистралата А1 (Една од главните северно-јужни магистрали во Велика Британија. Автопатот минува крај местото, кое самото се развило крај Големиот Северен Пат (''Great North Road''). Селцето се наоѓа 3-4 км од границата со грофовијата Лестершир, а 6 км од границата со Ратленд.
Селцето сега се наоѓа во пријатна, прилично рурална средина, но сепак има подолга историја како место важно по стопанското рударство и каменоломство.
Вулсторп Манор, родната куќа на Исак Њутн, е типична јоуманнска куќа од XVIII век, изградена од варовен камен, со придружни сточарско-полјоделски објекти од подоцнежно време. Денес таа е во сопственост на Националната задолжбина и е отворена за јавноста.
1 Наводи
* Ordnance Survey.
* Geological Survey 1:50 000 Sheet 143.
Дамдин Сухбатор (плоштад)

Плоштадот „Дамдин Сухбатор“ (|Сүхбаатарын талбай) е главниот плоштад на Улан Батор во Монголија. Името на плоштадот е според големиот монголски херој Дамдин Сухбатор, водач во револуцијата од 1921 година.
Главните згради на плоштадот се зградата на владата, Голомт Банка, Централната Пошта, Културната Палата и до 2005 година мавзолеј на Сухбатор. Покрај статуата на Сухбатор во средината, можат да се најдат и други статуи на плоштадот како: статуи на Џингис Кан и две на генерали од војската на Џингис Кан, Џамсрангин Самбу на северозапад и Санџасуренгин Зориг на југозападната страна на плоштадот.
Рузмарин

Рузмарин — мал род во кој припаѓаат дрвенести многугодишни растенија со зимзелени игловидни листови кои имаат многу пријатен мирис и арома. Овој род е дел од фамилијата на усноцветни растенија и потекнува од средоземниот регион.
Постојат само два вида во овој род - ''R. officinalis'' (или обичен рузмарин), распространет во средоземниот регион и ''R. eriocalyx'', кој потекнува од северозападна Африка и јужна Шпанија. Последниот се разликува од добро познатиот обичен рузмарин по неговите помали листови кои се долги само 5-15 мм и широки помалку од 2 мм, како и по погустите влакнести цветни дршки. Тој е и понизок по раст, често под 25 см, и никогаш не достигнува височина од 1 м (''R. officinalis'' достигнува и до 1,5 м, а понекогаш и до 2 м).
1 Корисни својства
Рузмаринот е древен симбол на мудроста и со векови се употребувал за јакнење на мозочните функции. Тој содржи корнозинска киселина (СА), силен антиоксиданс што го неутрализира дејството на слободните радикали, така што помага во превенцијата на појава на мозочен удар и невродегенерација, а делува превентивно и кај Алцхајмеровата болест.
Омногови (покраина)

Омногови (монголски:''Өмнөговь'') или Јужен Гоби е покраина во Монголија, сместена на југ од земјата во пустината Гоби. Омногови е најголемата покраина во Монголија и главен град е Даланзадгад.
Покраината е богата со минерали, вклучувајќи злато и олово. Во покраината се наоѓаат повеќе познати туристички локации како на пример Огнените Карпи, Гоби Гурвансајхан Национален парк и Хонгорин Елс.
1 Административна поделба
+ Областите во Омногови
Област, монголски, Население (1994) ), Население (2003), Население (2005), Површина (км<sup>2</sup>), Густина (/км<sup>2</sup>)
Бајан-Ово, mn, 1,577, 1,569, 1,539, 10,474, 0.15
Бајандалај, mn, 2,125, 2,360, 2,338, 10,751, 0.22
Булган, mn, 2,421, 2,433, 2,430, 7,498, 0.32
Даланзадгад, mn, 12,391, 15,308, 15,954, 476, 33.52
Гурван тес, mn, 2,983, 3,376, 3,524, 27,967, 0.13
Ханбогд, mn, 2,161, 2,451, 2,659, 15,151, 0.18
Хан хонгор, mn, 2,559, 2,931, 2,542, 9,931, 0.26
Хурмен, mn, 1,968, 1,951, 1,910, 12,393, 0.15
Мандал-Ово, mn, 2,345, 2,166, 2,004, 6,433, 0.34
Манлај, mn, 2,215, 2,422, 2,431, 12,418, 0.20
Номгон, mn, 2,608, 3,045, 3,009, 19,468, 0.15
Нојон, mn, 1,417, 1,468, 1,390, 10,550, 0.13
Севреј, mn, 2,216, 2,423, 2,309, 8,095, 0.29
Цогт-Ово, mn, 1,863, 1,761, 1,672, 6,526, 0.26
Цогцеци, mn, 1,990, 2,130, 2,155, 7,246, 0.30
Матерка

Матерка — со околу 350 видови на ароматични многугодишни растенија и полугрмушки високи до 40 см, кои припаѓаат на семејството на усноцветните растенија. Членовите потекнуваат од умерените региони на Европа, Северна Африка и Азија. Стеблата се тенки и жичести, а листовите се многугодишни кај повеќето видови, наредени наспрамно, овални, целосни и мали, долги 4–20 mm и најчесто ароматични. Цветовите се групирани во густи терминални главички, со нееднаква чашка, кај која горната усна е троделна, а долната е расцепена. Венчето е цевчесто, долго 4-10 мм, бело, розово или лилјаково.
Неколку видови од овој род се одгледуваат како кулинарски билки или украсни растенија. Најпознати растенија од овој род се мајчината душичка (''Thymus serpyllum'') и тимјанот (''Thymus vulgaris'').
Видовите од родот на матерката се користат како храна од страна на ларвите на некои пеперутки (''Chionodes distinctella'') и тврдокрилците ''C. lixella'', ''C. niveicostella'', ''C. serpylletorum'' и ''C. struella'', од кои последните три се хранат исклучително со матерка.
1 Ендемски видови во Македонија
Во Македонија виреат неколку ендемски видови од овој род:* алшарска матерка (''Thymus alsarensis'')
* Емова матерка (''Thymus oehmianus'')
* караџичка матерка (''Thymus karadzicensis'')
* скопска матерка (''Thymus skopjensis'')
Правопис на холандскиот јазик

Правописот на холандскиот јазик се служи со латиницата во согласност со системот кој се има развиено за потребите на холандскиот јазик. Оваа статија го разработува современиот правописен систем, и го проследува развојот на холандскиот правопис во неговиот напредок од средниот век па сè до последните две столетија, со честите владини одредби за подобрување и упростување на системот.
1 Систематичност
Холандскиот правопис е познат како особено логичен. Тој е прилично лесен за совладување бидејќи, откога ќе се научи системот, изговорот секогаш може да се изведе од напишаното, со исклучок на извесни лични имиња и туѓи заемки. За холандските деца пак, ова не е толку лесно, бидејќи обратната операција на изведување на пишувањето од изговорот не е така проста: на пример, може да се напише со ‹c› или со ‹k› во заемки, додека ‹ou› и ‹au› звучат исто, а во стандардниот дијалект истозвучни се и ‹ij› и ‹ei›. Критичарите приговараат дека иако системот е логичен, тој понекогаш знае да биде архаичен: диграфот ‹oe› се пишува така бидејќи некогаш била дифтонг, но сега е проста самогласка ; комбинацијата ‹sch› што го претставува гласот во наставката -isch е исто така историска и застарена. Меѓутоа сè на сè, може да се заклучи дека холандскиот има натпросечно фонемски правопис.
2 Современ правопис
Холандскиот правопис е утврден со законска одредба и како таков е задолжителен за сета владина документација и сите образовни установи.
2.1 Основни графеми
Ова е список на основните графеми во холандскиот јазик, со нивната звучност по МФА и транскрипција на македонски. Во некои случаи истата буква звучи (се изговара) различно кога стои на почетокот и на крајот од слогот.
2.2 Двојни самогласки и согласки
Бидејќи холандскиот има многу повеќе самогласки од латиницата, тие се бележат по пат на сложен систем на единечни и двојни самогласки и согласки. Една иста буква се користи за бележење на пар самогласки кои се меѓусебно блиски во самогласниот простор на МФА. Зависно од конкретната фонолошка расправа, членовите на секој пар добиваат разни називи: остра/тапа, јасна/темна, слободна/врзана, напрегната/лабава, отворена/затворена, долга/кратка. Иако должината на звуците во холандскиот со себе обично ''не носи'' фонемско значење, многу говорници изговараат еден од гласовите од секој пар како малку подолг, па така поимот долга/кратка по традиција се однесува на правописниот систем, иако некои од другите показатели можеби се поточни.
+ Основен запис на самогласните фонеми, Пишано Долга фонема Кратка фонема
a
e
i
o
u
3 Поврзано
* Холандска азбука
* Фонологија на холандскиот јазик
* IJ (диграф)
4 Библиографија
* Marijke van der Wal, ''Geschiedenis van het Nederlands'', Utrecht: Het Spectrum, 1994.
* Nicoline van der Sijs, ''Taal als mensenwerk. Het ontstaan van het ABN'', Den Haag: Sdu Uitgevers, 2004.
Ховсгол

Ховсгол (|Хөвсгөл) е најсеверната монголска покраина. Името на покраината потекнува од името на езерото Ховсгол.
1 Население
Етнички групи во Ховсгол, попис 2000
Етничка група, Население, Процент
Дархади, 16.268, 13,8%
Хотгоиди, 6.229, 5,3%
Уријанхаи, 3.036, 2,6%
Бурјати, 996, 0,84%
Цатанци, 269, 0,23%
Вкупно, 117.914, 100%
2 Административна поделба
+ Области во покраината Ховсгол
Област, монголски, Население 1987 (прибл.), Население 1994 , Население 2000, Население 2005
Алаг-ЕрденеХатгал, mnmn, 2.3007.000, 2.8093.756, 2.8252.498, 2.9922.831
Арбулаг, mn, 3.100, 4.272, 4.487, 4.164
Бајанзурх, mn, 3.300, 4.180, 4.202, 3.863
Бурентогтох, mn, 3.800, 5.043, 4.678, 4.251
Чадмани-Ондор, mn, 2.100, 2.891, 3.063, 2.944
Ерденебулган, mn, 2.300, 3.086, 2.739, 2.849
Галт, mn, 4.400, 5.573, 5.328, 4.876
Ханх, mn, n.a., 2.227, 2.140, 2.346
Ух-Ул, mn, 3.200, 3.767, 3.959, 4.126
Џаргалант, mn, 3.700, 4.866, 5.086, 5.109
Морон, mn, n.a., 27.230, 28.147, 35.872
Рашант, mn, 2.500, 3.195, 3.280, 3.559
Рјончинлхумбе, mn, 3.900, 4.040, 4.284, 4.614
Шине-Идер, mn, 3.900, 4.616, 4.348, 4.068
Таријалан, mn, 4.800, 6.122, 6.070, 5.936
Томборбулаг, mn, 3.100, 4.084, 4.171, 4.353
Тосонценгел, mn, 2.800, 3.683, 4.161, 3.615
Цаганур, mn, 900, 1.248, 1.317, 1.405
Цаган-Ул, mn, 4.300, 5.547, 5.696, 5.145
Цаган-Ур, mn, 2.000, 2.590, 2.421, 2.442
Цецерлег, mn, 4.400, 5.591, 5.876, 4.693
Тунел, mn, 2.900, 3.579, 3.556, 3.465
Улан-Ул, mn, 2.700, 3.396, 3.726, 3.898
Мајоран

Мајоранот или ''Origanum majorana'' е многугодишно растение и полугрмушка со вкус на сладок бор и цитрус. Се нарекува и сладок мајоран, јазлест мајоран и ''Majorana hortensis''.
Името ''мајоран'' (старофранцуски ''majorane'', средновековен латински ''majorana'') не води директно потекло од латинскиот збор ''maior'' (главен).
Мајоранот се одгледува поради своите ароматични листови, свежи или суви, за кулинарски потреби; врвовите од растението се сечат кога растението цвета и се сушат полека на сенка. Често се користи во комбинација со зачините ''Herbes de Provence'' и ''Za'atar''.
1 Одгледување
Мајоранот се одгледува поради ароматичните листови, кои се користат при готвење, свежи или суви. Листовите се сечат кога растението почнува да цвета, и се сушат во сенка. Во кулинарството често се користи во комбинација со други ароматични тревки при подготовка на супи, чорби, сосови, или за чај, а се користи и за подготовка на есенцијално масло. Содржи многу хемиски компоненти, меѓу кои борнеол, камфор и пинен. Може да се одгледува во градина или во саксија.
Како зачин најчесто се користи при подготовка на јагнешко месо, јадења од сирење, а се додава и при подготовка на домашните колбаси.
1.1 Етерично масло од мајоран
Етеричното масло од мајоран се користи како аналгетик, анафродизијак, антиепилептик, антиоксиданс, антиспазмотик, антисептик, диуретик, седатив, и друго. Маслото може да се употреби преку инхалација, бањање, масажа, или да се стави директно на отоци. Се користи за намалување на болка, подобрување на варењето, има антихипертензивно дејство, и го зајакнува нервниот систем и друго. Како хомеопатски лек се користи против женски болести.
Во големо количество може да предизвика наркотична состојба со појава на халуцинации.
2 Сродни видови
* Обично оригано - се нарекува и див мајоран. Има посилен вкус.
*''Origanum onites'' - критско оригано. Има слична употреба како и мајоранот.
* Француски мајоран - хибрид на мајоранот со обичното оригано, поотпорно на ладно, но помалку слатко.
*''Origanum pulchellum''.
Елевација (перспектива)

Елевација (од лат. ''elevatio'') е ортографска проекција на 3-димензионален од гледиште на од гледиште на хоризонтална рамнина крај тој предмет. Со други зборови, елевацијата е страничен поглед, гледан од напред, назад, лево или десно.
Елевацијата е најчесто практикуваната метода за прикажување на конфигурацијата и деталите на 3-димензионален предмет во две димензии. Фасадите на зградите се прикажуваат со елевација во архитектонското и техничкото цртање.
Елевациите се најчест вид на проекција за приказ на изгледот на надворешноста на една зграда или градба. За оваа цел често се користат и перспективи. Елевацијата на една градба се бележи во однос на страните на светот на кои се протега; правецот од кој гледа набљудувачот. На пример. северната елевација на една зграда е страната која е најблиску свртена до географскиот север според компасот.
Внатрешните елевации се користат за прикажување на детали во ентериерот како столаријата и украсите.
Во градежништвото, елевациите се неперспективни погледи на една градба. Тие се цртаат по размер, како би можеле да се извршат мерења од секој потребен аспект. Плановите можат да бидат во форма на бидат предни, задни и странични елевации. Во елевациите се назначени висините на гредите, позицијата на крајната наклонетост на земјиштето, надворешните дообработки, накосеноста на покривот и други детали потребни за оформување на обликот и надворешниот изглед на еден градежен објект.
1 Поврзано
* Нацртна геометрија
* Проекција (геометрија)
* Ортографска проекција
* Нацрт
Премиер на Монголија

Премиерот на Монголија е највисоката функција во политичко-општествениот живот на Монголија. Тој е главен на монголската влада и монголскиот кабинет на министри. Премиоерот е назначен од Парламентот, и може да се замени со гласање на недоверба.
1 Премиери на Монголија
+ Премиери на Монголија од 1919 до денес
#, Име, Почеток на мандат, Завршување на мандат, Партија
Премиери
1, Саин Нојон Хан Шириндамбин Намнансурен, Ноември 1912, Април 1919, нема
2, Хатанбатар Магсарџав, 15 февруари 1921, 13 март 1921, нема
3, Дамбин Чагдарјав, 13 март 1921, 16 април 1921, МНРП
4, Догсомин Бодо, 16 април 1921, 7 јануари 1922, МНРП
5, Џалханз Хитагт Содномин Дамдинбазар, 3 март 1922, 23 јуни 1923, МНРП
Претседател на Советот на Народни Комесари
6, Балингин Церендорџ, 28 септември 1923, 13 февруари 1928, МНРП
7, Анандин Амар, за првпат, 21 февруари 1928, 27 април 1930, МНРП
8, Ценгелтин Џигџидџав, 27 април 1930, 2 јули 1932, МНРП
9, Пелџидин Генден, 2 јули 1932, 2 март 1936, МНРП
10, Анандин Амар, по вторпат, 22 март 1936, 7 март 1939, МНРП
Претседател на Советот на министри
11, Хорлогин Чојбалсан, 24 март 1939, 26 јануари 1952, МНРП
12, Јумџагин Цеденбал, 26 јануари 1952, 11 јуни 1974, МНРП
13, Џамбин Батмонх, 11 јуни 1974, 12 декември 1984, МНРП
14, Думагин Содмон, 12 декември 1984, 21 март 1990, МНРП
Премиери
15, Шаравин Гунгадорџ, 21 март 1990, 11 септември 1990, МНРП
16, Дашин Бјамбасурен, 11 септември 1990, 21 јули 1992, МНРП
17, Пунцагин Џасрај, 21 јули 1992, 19 јули 1996, МНРП
18, Мендсајхани Енхсајхан, 19 јули 1996, 23 април 1998, Демократска Партија
19, Цахијагин Елбегдорџ, првпат, 23 април 1998, 9 декември 1998, Демократска Партија
20, Џанлавин Наранцацралт, 9 декември 1998, 22 јули 1999, Демократска Партија
Нијам-Осорин Туја (само извршување), 22 јули 1999, 30 јули 1999, Демократска Партија
21, Ринчинниајамин Амарџаргал, 30 July, 1999, 26 July, 2000, Демократска Партија
22, Намбарин Енхбајар, 26 јули 2000, 20 август 2004, МНРП
23, Цахијагин Елбегдорџ, вторпат, 20 август 2004, 13 јануари 2006, Демократска Партија
24, Мијеегомбин Енхболд, 25 јануари 2006, 22 ноември 2007, МНРП
25, Санџагин Бајар, 22 ноември 2007, денес, МНРП
2 Водачи на Монголската Народна Револуционерна Партија, 1932-1990
* Пелџидин Генден: 2 јули 1932 - 2 март 1936
* Хорлогин Чојбалсан: 2 март 1936 - 26 јануари 1952
* Јуџагин Цеденбал: 26 јануари 1952 - 24 август 1984
* Џамбин Батмонх: 24 август 1984 - 21 март 1990
Покраини во Монголија

Покраините се првата административна поделба на Монголија и често се наречени како ''ајмази'' (аймаг). Секоја монголска покраина е поделена на неколку области и секоја покраина си има свој главен град. Главниот град Улан Батор е поделен посебно како област. Името е добиено од монголскиот назив за ''племе''.
1 Покраини
+Список на покраини
Покраина, монголски, Област, Население2004), Површина(км<sup>2</sup>), Густина(жит/км<sup>2</sup>), Главен град, монголски
Архангај, mn, 19, 94.900, 55.300, 1,7, Цецерлег, mn
Бајан-Олги, mn, 13, 101.200, 45.700, 2,2, Олги, mn
Бајанхонгор, mn, 20, 83.800, 116.000, 0,7, Бајанхонгор, mn
Булган, mn, 16, 60.800, 48.700, 1,2, Булган, mn
Гови-Алтај, mn, 18, 60.900, 141.400, 0,4, Алтај, mn
Говисумбер, mn, 3, 12.300, 5.540, 2,2, Чоир, mn
Дархан-Ул, mn, 4, 87.800, 3.280, 26,8, Дархан, mn
Дорногови, mn, 14, 52.500, 109.500, 0,5, Саиншанд, mn
Дорнод, mn, 14, 73.700, 123.600, 0,6, Чојбалсан, mn
Дундгови, mn, 15, 49.900, 74.700, 0,7, Мандалгови, mn
Завхан, mn, 24, 80.700, 82.500, 1,0, Улијастај, mn
Оворхангај, mn, 19, 113.200, 62.900, 1,8, Арвајхер, mn
Омногови, mn, 15, 46.800, 165.400, 0,3, Даланзадгад, mn
Орхон, mn, 2, 78.400, 840, 93,3, Ерденет, mn
Селенге, mn, 17, 100.800, 41.200, 2,4, Сухбатор, mn
Сухбатор, mn, 13, 56.600, 82.300, 0,7, Барун-Урт, mn
Тов, mn, 27, 88.900, 74.000, 1,2, Зунмод, mn
Увс, mn, 19, 81.000, 69.600, 1,2, Улангом, mn
Хентиј, mn, 17, 71.200, 80.300, 0,9, Ондорхан, mn
Ховд, mn, 17, 87.800, 76.100, 1,2, Ховд, mn
Ховсгол, mn, 24, 121.400, 100.600, 1,2, Морон, mn
2 Поврзано
* Области во Монголија
* Монголија
Хентиј

Хентиј (|Хэнтий) е една од 21 покраини на Монголија, сместена на исток во Монголија. Главен град на покраината е Ондорхан и нејзиното име доаѓа од планинскиот венец Хентиј. Главен град е Ондорхан.
1 Административна поделба
+ Градовите во покраината Хентиј
Град, монголски, Област, Население (1994), Население (2001), Население (2006)
Берх, mn, Батноров, 4.517, 3.871, 3.890
Бор-Ондор, mn, Дархан, 2.695, 6.406, 8.510
Ондорхан (главен град), mn, Херлен, 14.409, ~12.000, ~14.800
+ Областите во покраината Хенти
Област, монголски, Население (1994), Население (2001), Население (2005), Површина (км<sup>2</sup>), Густина (/км<sup>2</sup>)
Батноров, mn, 3,169, 2,986, 6739*, 4,968, 1.36
Батширет, mn, 2,591, 2,196, 2,009, 7,018, 0.29
Бајан-Адарга, mn, 2,493, 2,333, 2,413, 3,021, 0.80
Бајанхутаг, mn, 2,130, 2,280, 2,090, 6,029, 0.35
Бајанмонх, mn, 1,646, 1,790, 1,693, 2,540, 0.67
Бајан-Ово, mn, 1,917, 1,697, 1,701, 3,381, 0.50
Биндер, mn, 4,184, 3,615, 3,537, 5,386, 0.66
Дадал, mn, 2,826, 2,387, 2,534, 4,727, 0.54
Дархан, mn, 1,949, 1,904, 9,462**, 4,455, 2.12
Делгерхан, mn, 3,029, 2,902, 2,339, 3,986, 0.59
Галшар, mn, 2,575, 2,906, 2,468, 6,676, 0.37
Џаргалтхан, mn, 1,863, 2,073, 1,848, 2,752, 0.67
Херлен ***, mn, 20,172, 16,578, 16,783, 3,788, 4.43
Морон, mn, 2,444, 2,264, 2,026, 2,196, 0.92
Норовлин, mn, 2,713, 2,777, 2,255, 5,334, 0.42
Омноделгер, mn, 3,895, 5,739, 5,208, 10,877, 0.48
Ценхермандал, mn, 2,361, 1,791, 1,661, 3,177, 0.52
:<sup>*</sup> - Берх е вклучен.
:<sup>**</sup> - Бор-Ондор е вклучен.
:<sup>***</sup> - Главниот град Ондорхан е вклучен.
Магдонос

Магдонос (науч. ''Petroselinum crispum'') — светлозелено, двегодишно растение кое се користи како зачин. Потекнува од Иран. Тој е многу чест во блискоисточната, европската и американската кујна. Магдоносот се користи поради неговите листови, слично како и кориандерот (познат како ''кинески магдонос'' или ''цилантро''), иако има поблаг вкус.
Две форми на магдонос се користат во исхраната: оној со извиткани листови и италијанскиот (или рамнолисен магдонос ''P. neapolitanum''). Магдоносот со извиткани листови често се користи како гарнир. Рамнолисниот магдонос има појак вкус, што доаѓа од повисоката количина на етерични масла. Една состојка на етеричното масло е апиолот.
Друг тип на магдонос произведува многу подебели корења отколку видовите кои се одгледуваат поради нивните листови. Овој тип е чест во средна и источна Европа.
1 Опис
Градинскиот магдонос е светлозелено, мазно, двегодишно тревесто растение во умерените климатски подрачја, а едногодишно во суптропските и тропските подрчја.
Џамија Дефтердар

Џамијата Дефтердар или џамија ''Дефтердар Махмут Ефенди'' е џамија која се наоѓа во Истанбул, Турција. Таа била изградена по наредба на Дефтердар Махмут Ефенди во околу 1500 до 1546 година. Истата била разрушена во 1997 година и повторно изградена во 2007 година.
Штитоцветни

Штитоцветни или ''Apiaceae'') — семејство на ароматични растенија со шупливи стебла. Тука спаѓа кимот, магдоносот, морковот, коријандерот, копарот, кимот, анасонот, дивиот копар (сминдот), пашканатот, целерот и некои други видови. Ова е големо семејство со околу 300 родови и повеќе од 3000 видови. Првичното име ''Umbelliferae'' доаѓа од соцветието кое е во форма на сложен ''умбел'', односно штит, збор што има ист корен со ''umbrella'' (чадор), поради очигледни причини.
1 Опис
Малите цветови се радијално симетрични со 5 мали чашки, 5 венечни и 5 прашници. Семејството вклучува неколку високотоксични растенија, како што е кониумот. Многу растенија во ова семејство, како дивиот морков, имаат естрогенски својства и се користеле во народната медицина за контрола на раѓањето. Најпознат вид кој се користел за оваа намена е изумрениот џиновски див копар - силфион.
Ова семејство е тесно поврзано со ''Araliaceae'' и границите помеѓу овие фамилии останува нејасни. Некое скорешни класификациски системи ја вклучуваат ''Araliaceae'' во проширена ''Apiaceae'', но ова не е прифатено од многу научници. Родовите ''Hydrocotyle'' и ''Trachymene'', традиционално сместувани во ''Apiaceae'', сега се дел од ''Araliaceae''.
Дивриги џамија

Дивриги џамија и болница (турски: ''Divriği Ulu Cami ve Darüşşifa'') е џамија е медицински конплекс којшто се наоѓа во провинцијата Сивас, Турција. Овој комплекс бил изграден во 1299 година. Објектот од 1985 година бил вклучен во списокот на светско наследство на УНЕСКО.
Арапска џамија

Арапската џамија (турски: ''Arap Camii'') — џамија која се наоѓа во Бејоглу, Истанбул, Турција.
1 Историја
На местото на оваа џамија во времето на Византија се наоѓала црква посветена на Света Ирина. Од тој објект денеска постои само еден мал дел од ѕидот. Верувањето дека џамијата била изградена во текот на Арапската опсада на градот е само легенда.
Во 1233 година, во времето ма Ќетвртата крстоносна војна и зазимањето на градот, црквата била посветена на Свети Павле и дадена на редот на Доминиканците. Според натписот на една надгробна плоча, храмот постоел пред 1260 година.
Во 1325 година црквата била повторно изградена и посветена на Свети Доменик, но месните жители продолжиле да го користат старото име за црквата..
По падот на градот во 1453 година под отоманска власт, црквата останала под управа на Џенова. Сепак, во периодот од 1475 до 1478 година, христијанскиот храм бил претворен во џамија по наредба на султанот Мехмед II. Во тој период џамијата била позната како Галата.
Кон крајот на векот, султанот Бајазит II им ја доделил оваа џамија на муслиманите од Шпанија, односно од ел-Андалус, кои избегале од шпанската реконквиста и се преселиле во Истанбул. По ова џамијата започнале да ја нарекуваат арапска, име кое е и денес зачувано.
Во 1731 година се случил голем пожар во реонот на Галата, па го зафатил и самиот храм. Така, во периодот од 1734 до 1735 година, џамијата била реновирена, биле променети прозорците во готски стил. Слично реновирање џамијата го добила по пожарот во 1808 година.
Џамија Бајазид II

Џамијата Бајазид II (|Beyazidye Camii) — џамија која се наоѓа во Истанбул, Турција. Џамијата била изградена во времето на отоманскиот султан Бајазит II. Во моментот се состои од два минариња.
1 Историја
Оваа џамија била изградена во времето на Бајазит II и претставува втора по големина императорска џамија која била изградена во градот по неговото заземање од Отоманците. Претходно, за една од првите џамии кои биле изградени во градот по 1453 година била Фатих џамија, која била оштетена од силен земјотрес. Поради овој податок, Бајазитската џамија денеска има големо историско и архитектонско значење.
2 Архитектура
За архитектот на џамијата е малку познато. Се знае дека неговото име е Јакуб Сах Бин султан Сах. Во 1509 година џамијата била погодена од земјотрес, а по ова започнала поправка на нејзината кула. Во времето на Мимар Синан, во текот на 1573 до 1574 година, џамијата била повторно реновирана. Во текот на 1683 и 1764 година, двете минариња биле опожарени. Еден натпис на влезот од дворот сугерира дека поправките на истите била спроведена во 1767 година.
Зад џамијата се наоѓа една мала градина, која содржи турбе или гробница на султанот Бајазит II и неговата ќерка Селџук Хатун, како и на Големиот Визер Коџа Решид паша.. До градината се наоѓаат продавници, чии намена во почетокот била поддршка на џамијата. Поранешните јавни кујни на џамијата биле претворени во библиотека во времето на султанот Абдул Хамид II во 1882 година.
Минаре

Минаре (арапски: منارة ) претставува вид кула во исламската архитектура која се наоѓа околу џамијата. Една од главните му функции е местото од каде мујезинот ги повикува верниците на молитва. Честопати минарето во исламот се нарекува „врата помеѓу небото и земјата“.
1 Историја
Минарето не постоело во почетниот период на исламот. Се знае дека првата Џамија на Пророкот во времето кога била изградена, немала минаре. Во некои од најстарите џамии, како што е Големата џамија во Дамаск, минарињата служеле за посматрање и истите биле осветлени со факли. Од овде произлегло и името, на арапски нур значи светлина.
Во подоцнежни времиња основната функција на минарето била служи како место од кое муезинот се обраќал до верниците повикувајќи ги за молитва. Според хадиските преданија,верскиот повик на намаз го учел Билал (رضى الله عنه‎), еден од истакнатите асхаби и првите муезини, кој имал јак глас, кого требале да го слушнат повеќе луѓе на што поголема далечина. Поради тоа дури од тогаш се употребувал поиздигнат простор како гласот на муезинот би допирал што подалеку.
Во тек на времето, многумина се обидувале на минарето да му доделат бројни значења, така минарите се претставени како капии помеѓу земјата и небото, како елиф – арапската буква, која изгледа како вертикална линија, и стреми кон небесите, или како прстот на тевхидот - односно испружениот прст со кој муслиманите со ишарет''“ ја прикажуваат едноста на Алах (سبحانه وتعالى‎).
Во денешно време музеинот повикот не го упатува од минарињата, туку од мусалата, како главна просторија за молитва, преку микрофон и звучници. Од таа причина улогата на минарето во денешно време е повеќе традиционална и декоративна отколку практична.
2 Минарето како мотив во уметноста
* „Минаре“ — песна на српскиот поет Милан Ракиќ.
Емирсултанова џамија

Емир-султановата џамија (турски:'' Emirsultan Camii'') е џамија која се наоѓа во Бурса, Турција. Била изградена во времето на султан Селим III во 1804 година и реконструирана во 1868 година. Моментално градбата се состои од две минариња.
23 Октомври (награда)

Државна награда „23 Октомври” — награда од високо ниво на Република Македонија која традиционално се доделува на Денот на македонската револуционерна борба - 23 Октомври. Со неа се оддава највисоко признание за долгогодишни остварувања во областа на науката, културата, образованието, заштитата на државните интереси и промоција на државните приоритети, вредности и културно-историското наследство на Македонија.
1 Доделување
Според Законот за државните награди на Република Македонија со државната награда се доделува на поединци, група творци, екипи, установи, трговски друштва и здруженија на граѓани од земјата.
Државната награда под условите определени во конкурсов може да се додели и на странски државјани, група творци, екипи и институции од странство.
На награден поединец му се доделува: диплома, плакета и паричен износ.
Паричниот износ на државната награда “23 Октомври” изнесува десет просечни месечни плати во Република Македонија исплатени во последните три месеци во тековната година.
Државната награда “23 октомври “ се доделува, по правило, секоја година.
Во една година може да се доделат награди на најмногу 5 лица.
Традиционално наградите се доделуваат во зградата на Македонското Собрание.
2 Добитници
Први и историски добитници на оваа награда се:
етнологот Танас Вражиновски, Тахир Зајази, истакнат педагог и методичар и Гане Тодоровски, афирмиран поет, критичар, преведувач, и книжевен полемичар.
3 Поврзано
* Државни награди на Македонија
Исабегова џамија (Измир)

Џамијата Иса Беј (турски ''İsabey Camii'') е џамија која се наоѓа во провинцијата Селџук во близина на градот Измир. Џамијата била изградена во 1374 година и е една од најстарите во околината.
Ејуп Султан џамија

Ејуп Султан џамија — џамија која се наоѓа во Истанбул, Турција.
1 Историја
По падот на Цариград во 1453 година, султанот Мехмед II издал наредба да бидат изградени голем број на џамии во градот. Првата џамија која била изградена во градот била Ејуп Султан џамија, која се наоѓа на местото каде се верува дека се наоѓа гробот на Абу Ајуб ал-Ансари, наследник на муслиманскиот пророк Мухамед. Ансари загинал за време на Опсадата на Цариград во 674 година.. Турскиот патописец Евлија Челебија раскажал за отворањето на гробот.
Џамијата била изградена во 1458 година. За многу краток период, џамијата се претворила во свето место за муслиманите од новиот Истанбул.
Кон почетокот на 19 век, џамијата била целосно реставрирана од страна на отоманскиот султан Селим III.
Денеска комплексот е еден од најпристижните во муслимснкиот свет. Во текот на отоманскиот период се сметало за чест да се биде погребан во џамијата Ејуп.
2 Опис
Џамијата има квадратна форма со една голема купола и осум помали кои се наоѓаат околу големата. Една од тие мали куполи го покрива и олтарот. На влезната порта од комплексот се наоѓа арка на победата и води до градината во џамијата. Минарињата биле изградени во времето на Ахмед III, а турбето во времето на Махмуд II. Едно од турбињата, кое припаѓа на Ајас Мехмед-паша било изградено од страна на Мимар Синан. Освен тоа, овде се наоѓа и турбе на Лала Кара Мустафа-паша, на Булак Мустафа кој бил адмирал во времето на Сулејман Величествениот.
Џамија Хирами Ахмед Паша

Џамијата Хирам Ахмет Паша (турски: ''Hırami Ahmet Paşa Mescidi'') е поранешна православна црква која била претворена во џамија по преземањето на градот Цариград од страна на Османлиите. Оваа мала црквата била посветена на Свети Јован Крстител. Пред падот на Цариград во 1453 година, за црквата многу малку се знае. По претворањето и во џамија, познато е дека била реконструирана во 1961 година.
Денешната џамија се наоѓа во областа Фатих, во Истанбул, Турција. Оваа поранешна црква е една од малкуте мали верски објекти кои опстојале до денес во градот.
1 Галерија
Џамија Ески Имарет

Џамијата Ески Имарет (турски ''Eski Imaret Camii'') е поранешна православна црква која била претворена во џамија и која се наоѓа во Истанбул, Турција. Црквата била изградена во 1087 година од страна на Ана Даласена. По падот на Цариград црквата била претворена во џамија.
Верскиот објект се наоѓа во реонот Фатих, во населбата Зејрек.
1 Историја
Црквата била изградена подоцна од 1087 година и тоа во времето на Ана Даласина, мајка на императорот Алексеј I Комнин, и тоа на врвот од четвртиот рид на градот. Верскиот објект служел како женаски манастир и бил посветен на Христос. Во манастирот Ана ги поминала последните денови од својот живот.
На 12 април 1204 година, во времето на Опсадата на градот, императорот Алексеј V Дука своите војски ги распоредил блиску до манастирот. Од таа позиција тој слободно ги гледал позициите на венецијанската флота. По зазимањето на градот, манастирот доживеал голем грабеж, по кое станал Бенедиктски манастир. Така, во времето кога градот бил во составот на Латинското Царство, манастирот бил католички.
По зазимањето на градот од страна на Отоманците во 1453 година, црквата била претворена во џамија, а манастирските објекти биле користени како медреси, јавни кујни и слично. Од овде доаѓа и самото име на џамијата. По зазимањето на градот, џамијата Фатих започнала да се гради, а при изградбата била користена кујната од оваа џамија. Поради ова, денешната џамија се нарекува Ески имарет (имарет на турски значи кујна).
Во текот на османлиската ера, комплексот бил на неколкупати опожаруван и повторно ренивиран. До 1970 година, објектот бил користен како медреса, која ја направило скоро недостапна за проучување. По 1970 година, џамијата била затворена и подложена на реставрација под раководство на турскиот архитект Фикрет Чухадароглу. Но и покрај ова, зградата останала во многу лоша состојба.
2 Галерија
Џамија Коџатапе

Џамијата Коџатепе (турски: ''Kocatepe Camii'') е џамија која се наоѓа во Анкара, Турција. Била градена во период од дваесет години односно од 1967-1987 година. Таа е и најголемата џамија во престолнината на Турција.
Фатих џамија

Фатих џамија (турски ''Fatih Camii'') — џамија која се наоѓа во Истанбул, Турција. Таа била изградена од страна на Мехмед II во период од 1463 до 1470 година на местото на поранешната црква Свети Апостоли. Во моментот џамијата вклучува две минариња, библиотека, болница, карвансарај, маркет, амам. Џамијата била разрушена од земјотрес на неколкупати: во 1509 година и 1766 година. Целосно била направена од страна на Мустафа II.
1 Историја
Џамијата била изградена по заповед на османлискиот султан Мехмед II во периодот од 1463 до 1470 година, на местото каде некогаш се наоѓала византиската црква Свети Апостоли. Црквата била разрушена по зазимањето на градот, и дел од нејзините рушевини биле користени за изградба на џамијата. Главен архитект на новиот муслимански храм бил Атик Синан, за кој освен неговото име, друго не е познато.
Првиот пан на муслиманскиот комплекс претставувал комплекс од згради околу храмот. Комплексот вклучувал осум медреси, библиотека, болница, каравансарај, хамам, основно училиште и имарет. Подоцна, кон комплексот биле изградени и неколку турбиња. Имал зафатнина од 325 квадратни метри.
Првата џамија била разрушена во 1509 година по еден силен земјотрес. По земјотресот таа била реконструирана, но во текот на својата историја, односно во 1557 и 1754 година, џамијата повторно била разрушувана од земјотрес. На 22 мај 1766 година се случил уште еден голем земјотрес во градот, па главната купола на муслиманскиот храм се срушила. Така, по земјотресот започнала целосна реконструкција на џамијата, и денешниот изглед на џамијата датира од 1771 година, од времето на султанот Мустафа III. За главен архитект бил избран Мимар Мехмед Тахир.
2 Поврзано
* Џамија „Султан Мехмед Фатих II“ — џамијата во Делчево, наречена по истиот султан
* Список на џамии
* Османлиска архитектура
3 Наводи
***
Нет Прес

Нетпрес е приватна независна новинска агенција, формирана во јануари 2007 година. Нетпрес го користи интернет како медиум и на својата страница бесплатно објавува вести. Целта на Нетпрес е да објавува информации точно и брзо за случувањата во Македонија, за што има сопствен новинарски тим и мрежа од дописници.
Вестите од светот Нетпрес ги реемитува и за тоа има склучено договори со неколку новински агенции и телевизиски куќи. Вестите на мрежното место на Нетпрес се објавуваат на македонски јазик и кирилично писмо.
Ерик Дејн

Ерик Вилијам Дејн (|Eric William Dane; – ) — американски глумец, добро познат по улогата како д-р Марк Слоун во ''Вовед во анатомија''. Тој исто така е добро познат и по споредната улога во хит серијата ''Волшебнички'' како Џејсон Дин, љубовен интерес за време не повеќе сезони на една од главните хероини Фиби Халивел.
Џамија Бодрум

Џамијата Бодрум (|Bodrum Camii, или Mesih Paşa Camii) — џамија која се наоѓа во Истанбул, Турција. Таа е поранешна православна црква која била претворена во џамија од страна на Отоманското Царство по падот на Цариград. Црквата е позната по грчкото име Мирелеон (|Eκκλησία του Μυρελαίου).
Џамијата се наоѓа во близина на разрушената Цариградска палата во Фатих.
1 Историја
Неколку години пред 922 година, а можеби и во времето на војните против Бугарија и Симеон I, Роман I Лакапин купил една куќа во близина на брегот од морето, во местото наречено Мирелаион, или местото на смолата. По неговото крунисување за нов цар на Византија, ова место станало нова царска палата
Палатата била изградена врз една ротонда која датирала од 5 век, со надворешен пречник од 41.8 метри и била втора по големина по онаа во Рим. Во текот на 10 век, ротондата повеќе не се користела, па се претпоставува дека таа била претворена во цистерна со најмалку 70 столбови. Во близина на палатата на императорот била изградена црква чија намена била да се користи како гробница на императорот и неговото семејство.
Првиот човек кој бил погребан била неговата сопруга Теодора, која починала во декември 922 година. Во овој храм биле погребани и неговиот најстар син и ко-император Христофор Лакапин, кој починал во 931 година. Со ова, Роман I Лакапин ја прекинал традицијата сите византиски цареви од Константин I до негово време да бидат погребувани во црквата Свети Апостоли.
Подоцна императорот неговата палата ја претворил во манастир, а по неговата смрт во егзил како монах, тој бил погребан во манастирот.
Во текот на 1203 година, верскиот објект бил опожарен, во времето на Четвртата крстоносна војна. Во текот на Латинското Царство, објектот бил напуштен, а зградата била поправена дури во текот на следниот век.
По освојувањето на градот од страна на Османлиите во 1453 година, објектот бил претворен во џамија од страна на Големиот Везир Месих-паша во околу 1500 година, за време на владеењето на султанот Бајазит II. Џамијата бил именувана според неговата градба, односно зборот Бодрум значи подземен свод или подрум, а се знае дека во истиот се наоѓале голем број на сводови. Освен ова име, џамијата била позната и според нејзиниот основач.
Џамијата била оштетена од пожар во 1784 и 1911 година, кога била напуштена. Проучувањето и ископувањата под објектот било спроведено во новата турска република во 1930 година, кога Дејвид Рајс оркрил дека станува збор за нова откриена цистерна. Во текот на 1964 до 1965 година, градбата претрпела голема реставрација која била поддржана од страна на Археолошкиот музеј во Истанбул. Така била обновена фасадата. Сепак, по една година истражувањата завршиле.
Во 1986 година, објектот бил отворен како џамија. Цистерната се користи од страна на жените.
2 Галерија
Медиумска организација за Југоисточна Европа

Медиумската организација за Југоисточна Европа (англ. ''South East Europe Media Organisation, SEEMO'') била основана од претставници на 23 медиумски организации од девет земји од југоисточна Европа на 14-15 октомври 2000. година. Генерален секретар Оливер Вујовиќ.
Организацијата е регионална, невладина, непрофитна мрежа на уредници, директори на медиуми и угледни новинари од списанија, радио и ТВ станици, новински агенции и нови медиуми од југоисточна Европа. Преку своите комитети СЕЕМО настојува да воспостави мост помеѓу активностите на медиумите во светот и развојот на медиумите во регионот.
Една од главните активности на СЕЕМО е заштита на слободата на печатот преку поддршка на новинарите и медиумите. Преку 60% од протестните реакции на СЕЕМО до владите и други власти, имале позитивни резултати. Секој протест на СЕЕМО се доставува и до водечките регионални и меѓународни медиуми, националните и меѓународните владини и невладини организации, политичари и јавни личности и установи.
Џамија Календерхане

Џамијата Календерхане (турски: ''Kalenderhane Camii'') е поранешна православна црква која била претворена во џамија од страна на Османлиите. Џамијата се наоѓа во реонот на Фатих, Истанбул, Турција. Од самата градба на џамијата може да се види византиската архитектура која била употребена при градењето на црквата.
1 Историја
Првата градба која се наоѓала на ова место била римска терма, која била изградена во 6 век. Подоцна, најверојатно во 7 век, била изградена првата црква. Еден дел од црквата кој подоцна бил уништен од страна на Османлиите, бил изграден во текот на 12 век. Црквата била опкружена со манастирски комплекс, кој подоцна исчезнал во отоманскиот период. Во 1204 година, црквата била претворена во римокатоличка црква.
По 1453 година, црквата била користена како јавна кујна, а објектот станал познат како куќа на Календер. Во 1746 година, Хаџи Бесир Ага изградил михраб и минбер во џамијата. Во текот на осмалискиот период била на неколкупати погодувана од земјотреси и пожари, и истата била реновирана.
Во 1930-тите џамијата била напуштена по падот на минарето. Џамијата повторно била обновена во 1970-тите..
Жупања

Жупања (хрватски: Županja) — град во Хрватска. Жупања се наоѓа во историско-географската област Славонија, а административно е дел од Вуковарско-сремската жупанија. Жупања е на 254 км од Загреб. Според пописот од 2011 година, градот имал население од 12,090 жители.
1 Галерија
Монголска Народна Партија

Монголската Народна Партија (монголски: ''Монгол Ардын Нам''), пред 2010: Монголска Народна Револуционерна Партија (''Монгол Ардын Хувьсгалт Нам'') е поранешна комунистичка политичка партија во Монголија. Политичката партија најчесто се пишува и со кратенката МНП или на монголски јазик ''МАН''.
МНП била владеачка партија на Монголската Народна Република од 1921 па сè до 1996, како единствена партија сè до 1990. Со воведувањето на повеќепартискиот систем, партијата е моментално владеачка во Монголија заедно со неколку останати помали политички партии.
Моменталниот претседател на Монголија, Намбарин Енхбајар е од редовите на МНП, како и премиерот на Монголија, Санџагин Бајар.
Порангахау

Порангахау (|Porangahau) — село близу тихоокеанското крајбрежје на југоисточниот дел од Северниот Остров на Нов Зеланд. Ова е најјужниот дел од Хоковиот Залив, 45 километри јужно од Ваипукурау, и недалеку од устието на реката Порангахау. Во Порангахау има и марае.
Селото се наоѓа близу прочуениот незначаен рид со значајно име: Тетауматафакатангихангакоауаотаматеаурехаеатурипукапихимаунгахоронукупокаифенуаакитанараху, што претставува втор најдолг географски поим на светот.
Макфакс

Макфакс e еден од првите приватни медиуми во Република Македонија и првата приватна новинска агенција во поширокиот регион, основана во август 1992 година.
Непрекинато емитува сопствени вести од мај 1993 година, а вестите ги објавува на македонски јазик.
Макфакс претставува генерален дистрибутер на информациите кон сите позначајни информативни гласила во Македонија и регионот, а нивните сервиси и услуги ги користат голем број странски мисии и амбасади во земјата, компании и државни институции. Член е на Медиумската организација за Југоисточна Европа СЕЕМО при Меѓународниот институт за печат (IPI).
Основач на Макфакс е новинарот Ристо Поповски.
Макфакс спаѓа во групата на најпосетувани он-лајн гласила, со регистрирани 700.000 посетители или во просек по 40.000 во работен ден. Според постарите анализи, тоа се повеќе од 300.000 уникатни посетители месечно, кои го користат Макфакс како основен ресурс за вести. Вкупно се читаат над 900.000 страни месечно, и тоа ја сортира Агенцијата Макфакс како една од најдобрите информативни македонски сајтови.
Макфакс спаѓа во групата на он-лајн медиуми, со регистрирани 304.730 посетители. Според некои анализи, тоа се повеќе од 771.328 уникатни посети месечно и над 1.000.000 прегледи. Според овие податоци, Агенцијата Макфакс еден од најпосетуваните информативни македонски сајтови и основен извор на вести.
1 Редакција
За Макфакс, работат врвни и одговорни професионалци, афирмирани независни новинари, преведувачи и организатори.
2 Наводи
Дархан-Ул (покраина)

Дархан-Ул е една од 21 покраини во Монголија. Покраината е сместена на север во Монголија и главен град е Дархан.
1 Административна поделба
+ Областите во Дархан-Ул
Област, монголски, Население (2005), Површина (км<sup>2</sup>), Густина (/км<sup>2</sup>)
Дархан*, mn, 74,300, 103, 721.4
Хонгор, mn, 5,400, 2,533, 2.1
Орхон, mn, 3,500, 478, 7.3
Шарингол*, mn, 9,000, 161, 55.9
:* - урбани населби.
Каздакска џамија

Каздакската џамија (турски:''Kazdağlı Camiiе'') е џамија која се наоѓа во Сафанбол, Турција. Џамијата била изградена во 1779 година. Самата градба на џамијата е составена од камен со едно минаре. Во 2004 година џамијата била реконструирана.
Ваипукурау

Ваипукурау (маорски: ''Waipukurau'') е најголемото населено место во округот Централен Хоков Залив на источното крајбрежје на Северниот Остров на Нов Зеланд. Гратчето се наоѓа 50 км југозападно од Хејстингс, крај реката Тукитуки.
Местото лежи блиску од маорско па (утврдување), по кое го носи името. Ова утврдување (па) се наоѓало на главниот рид во гратчето, наречен Пукекаихау. Се вели дека овој назив значи ''вода на пукерау'', со тоа што пукерау е вид на габа. Во ова гратче бвила изградена првата црква во копнениот дел на регионот Хоковиот Залив, изградена во 1847 г. Најголемиот дел од гратчето датира од модел-селото создадено од локалниот земјопоседник во 1867 г.
Според пописот од 2006 г., местото брои 4,008 жители, споредено со 4,002 во 1996 г.
1 Вработување
Најголемиот дел од вработувањето се сезонско и зависи или од локалната месна преработувачница или од околните земјоделска и градинарска индустрија.
Гратчето е земјоделско и извезува млечни производи, овошје, зеленчук и месо.
Џамија Кефели

Џамијата Кефели (турски: ''Kefeli Camii'') е џамија која се наоѓа во Истанбул, Турција. Најпрвин, објектот бил изграден како црква во времето на Византија за да по преземањето на градот од страна на Османлиите биде претворена во џамија. Црквата била посветена на Свети Никола во времето кога била католичка црква, но во времето кога станала православна, за нејзиното име сѐ уште не се знае. Во определен период, црквата била и базилика.
Џамија Ѓул

Џамијата Ѓул (турски ''Gül Camii'', во превод „џамија на розите“) е поранешна црква која била претворена во џамија и која наоѓа во Истанбул, Турција. Црквата била изградена во VIII век во времето на византискиот цар Лав III и претворена во џамија по падот на Цариград. Храмот се наоѓа во областа Фатих и населбата Ајакапи, помеѓу четвртиот и петтиот рид на Цариград.
1 Идентификација
Оваа градба е една од најважните византиски верски градби во Цариград, која преживеала до денес. Сепак, нејзината посветеност и датумот на нејзината изградба се оспорувани. Според некои, станува збор за манастирот Света Теодосија (грчки: ''Μονή τής Άγιας Θεοδοσίας εν τοις Δεξιοκράτους''), а според други пак за манастирот Христос Добротворецот (грчки: ''Μονή του Χριστού του Ευεργέτο'').
Црквата, според Стефан Герлах, кој го посетил храмот во 15 век, била идентификувана како црквата на Света Теодосија. Французинот Жил Паргуар ја идентификувал зградата како црква на Света Ефимија, изградена во времето на императорот Василиј I (867-886). Германскиот археолог Хартмут Шефер во 1960-тите ја идентификувал како храм изграден кон крајот на 11 век, во времето на династијата Комнини и посветена на Христос Добротворецот. Германскиот археолог исто така ја исклучил можноста дека во храмот било донесено телото на Света Теодосија по крајот на иконоборството. Но од друга страна, не ја исклучува можноста дека храмот во подоцнежниот период би можело да била посветена на Света Теодосија.
Заедно со џамија Ески Имарет и џамија Вефа Килисе, таа е една од најважните, во чија основа се наоѓа квадратен крст.
2 Историја
2.1 Византиски период
На 19 јануари 729 г, уште на самиот почеток на иконоборските прогони, византискиот цар Лав III Исавријанин наредил отстранување на сликата на Христос, кој која се наоѓала пред главната порта на Големата палата во Цариград. Додека еден од офицерите на императорот ја извршувал наредбата, група од жени се собрале за да го попречат тоа, а една од нив била калуѓерка по име Теодосија. Таа го затресила скалилото на кое бил качен офицерот, по кое тој паднал и починал а таа била погубена.
По завршувањето на иконоборството, Теодосија била прогласена како маченик и светец и нејзиното тело било погребано во црквата ''Света Ефтимија ен ту Петрио''. Црквата била изградена од страна на императорот Василиј I кон крајот на IX век.
По 1204 година за време на Четвртата крстоносна војна и зазимањето на градот од Латините, храмот бил ограбен и многу свети мошти од црквата биле пренесени во црквите во Западна Европа.
2.2 Османлиски период
За последен пат, црквата се споменува на 28 мај 1453 г, кога последниот император Константин XI отишол да се помоли во неа, пред градот да биде заземан од страна на Отоманците. По доаѓањето на Османлиите, црквата била запоставена. Во 1490 година црквата била претворена во џамија. Минарето било изградено во 1566 година, во времето на Селим II. Помеѓу 1573 и 1578, за време на неговиот престој во Истанбул, германскиот проповедник Стефан Герлах ја посетил џамијата и ја идентификувал како Света Теодосија. Во XVII и XVIII век, објектот бил оштетен од земјотреси, и таа повторно била обновувана.